Международна федерация по кинология
Международната федерация по кинология, съкратено МФК (, FCI) е международна организация със седалище в гр. Тюен, провинция Ено, Белгия. Федерацията обединява различни киноложки клубове и се занимава с отглеждането на чистокръвни кучета.

Основни цели 
Основните цели на МФК са описани в член 2 от техните разпоредби :

 да насърчава и да подпомага развъждането и използването на чистопородни кучета, чиито здравни и физически характеристики отговарят на стандарта на всяка отделна порода, които са в състояние да работят и да изпълняват различни функции, в съответствие със специфичните характеристики на своята порода;
 да защитава използването, отглеждането и развъждането на породисти кучета в страни, където Федерацията има член или партньор (по договор); да подкрепя обмена на кучета без печалба, както и обмен на киноложка информация между членовете; да организира изложби, тестове, изпитания (проби) и други дейности (като например спортни събития, използване на кучета в спасителни операции и др.);
 да насърчава и подкрепя света на кучетата/любителите на кучета (dogdom) и кучешкото благополучие по света.

История 
МФК е основана на 22 май 1911 г. с цел да се насърчават и защитават кинологията и породистите кучета с всички необходими средства.

Учредителите са Германия (Kartell für das Deutsche Hundewesen en и Die Delegierten Kommission), Австрия ( Osterreichischer Kynologenverband), Белгия (Société Royale Saint-Hubert), Франция (Société Centrale Canine de France) и Холандия (Raad van Beheer op Kynologisch Gebied in Nederland).

През Първата световна война Федерацията изчезва и е преоснована през 1921 г. от френската и белгийската организации.

Новите закони за асоцииране са приети на 10 април 1921 г. На 5 март 1968 г. Международната федерация по кинология придобива статут на юридическо лице с постановление  .

Общи условия 
Към февруари 2012 г. във Федерацията членуват 86 страни и партньори (по договор), сред които и България. Всяка страна-членка публикува своите родословия и обучава своите съдии. МФК гарантира, че родословията и съдиите са общопризнати от всички членове на организацията.

В рамките на Международната федерация по кинология са стандартизирани 343 породи кучета. Всяка порода е „собственост“ на дадена страна. Държавата-„собственик“ на породата пише стандарта (описание на идеалния тип на породата) в сътрудничество със стандартите на научните комисии на Федерацията. МФК отговаря за превода и обновяването му (на стандарта на породата). Стандартите, както и международните правила, са достъпни на четири езика – английски, испански, немски и френски. Тези стандарти са еталонът, по който съдиите отсъждат по време на киноложките изложби (провеждат се в страни-членки на Международната федерация по кинология). Стандартът на породата е модел, към който се стремят развъдчиците в произвеждането на възможно най-качествени кучета.

Всяка държава членка провежда международни изложби, както и работни/ловни проби и тестове и надбягвания. Резултатите се изпращат в централата на Федерацията, където се обработват. Когато на някое куче му бъдат присъдени определен брой награди, то има право да получи титлата International Beauty, Show или Working Champion. Тези титли са утвърдени от Международната федерация по кинология.

Всеки развъдчик може да поиска международна регистрация на име за свой развъдник чрез националната киноложка организация и МФК.

Международната федерация по кинология поддържа списък с всички съдии, назначени от различните членове

Членове

Групи и раздели 
Всички породи кучета са разделени в десет групи. Тези групи се основават на различни характеристики, като например външен вид или използването на породата. Всяка група си има раздели и подраздели.
 
 Група 1: Овчарски и пастирски кучета (с изключение на швейцарско планинско куче)
 Раздел 1: Овчарски кучета
 Раздел 2: Пастирски кучета
 Група 2: Пинчери и шнауцери. Молосоиди и швейцарски планински кучета
 Раздел 1: Пинчери и шнауцери
 Раздел 2: Молосоидни породи
 Раздел 3: Швейцарски планински и пастирски кучета
 Група 3: Териери
 Раздел 1: Големи и средни териери
 Раздел 2: Малки териери
 Раздел 3: Бултериери
 Раздел 4: „Той“ териери
 Група 4: Дакели
 Раздел 1: Дакели
 Група 5: Шпицове и примитивен тип
 Раздел 1: Северни кучета за впряг (впрегатни породи)
 Раздел 2: Северни ловни кучета
 Раздел 3: Северни овчарки (северни породи за охрана)
 Раздел 4: Европейски шпитцове
 Раздел 5: Азиатски шпицове и сродни породи
 Раздел 6: Примитивни породи
 Раздел 7: Примитивни ловни породи
 Раздел 8: Риджбеци
 Група 6: Гончета (следотърсачи) и подобни
 Раздел 1: Следотърсачи
 Раздел 2: Следотърсачи на каишка
 Раздел 3: Подобни породи
 Група 7: Ловни кучета, пойнтери
 Раздел 1: Континентални птичари
 Раздел 2: Британски и ирландски пойнтери и сетери
 Група 8: Апортиращи, претърстващи и работещи във вода кучета
 Раздел 1: Ретривъри
 Раздел 2: Ловни породи
 Раздел 3: Водни кучета
 Група 9: Кучета компаньони и ”Той” кучета
 Раздел 1: Бишони и подобни породи
 Раздел 2: Пудели
 Раздел 3: Малки белгийски породи
 Раздел 4: Голи кучета
 Раздел 5: Тибетски породи
 Раздел 6: Чихухуа
 Раздел 7: Английски „той“ шпаньоли
 Раздел 8: Японски хинове и пекинези
 Раздел 9: Континентални „той“ шпаньоли
 Раздел 10: Кромфорлендер
 Раздел 11: Малки молосовидни кучета
 Група 10: Хрътки
 Раздел 1: Дългокосмести хрътки
 Раздел 2: Твърдокосметсти хрътки
 Раздел 3: Късокосмести хрътки

Външни препратки 
 Официален сайт на Fédération Cynologique Internationale 
 Световна карта с нанесени страните-членки 
 Официален сайт на Българската републиканска федерация по кинология, български клон на МФК

Кинология
Международни организации
Основани в Белгия през 1911 година